Na temelju članka 26. Zakona o radu (NN 93/14, 127/17, 98/19, 151/22 i 64/23) i članka 59. Pravilnika o radu Gradske knjižnice Samobor Upravno vijeće GKS, na prijedlog ravnateljice nakon prethodnog savjetovanja sa sindikatom, na 32. sjednici održanoj 25. veljače 2025. godine donijelo je

IV. IZMJENE I DOPUNE PRAVILNIKA O RADU GRADSKE KNJIŽNICE SAMOBOR

Članak 69.

Zaposlenik ostvaruje pravo na naknadu troškova prijevoza od strane poslodavca koji omogućuje redovni dolazak na posao i odlazak s posla.

Zaposlenik ostvaruje naknadu na troškove prijevoza sukladno sljedećim zonama:

I zona – od mjesta prebivališta / boravišta do mjesta rada udaljenost iznosi do 2,5 km – utvrđuje se naknada troškova prijevoza u iznosu od 45,00 eur neto

II zona - od mjesta prebivališta / boravišta do mjesta rada udaljenost iznosi od 2,5 km do 6 km - utvrđuje se naknada troškova prijevoza u iznosu od 60,00 eur neto

III zona - od mjesta prebivališta / boravišta do mjesta rada udaljenost iznosi od 6 km do 10 km– utvrđuje se naknada troškova prijevoza u iznosu od 70,00 eur neto

IV zona - od mjesta prebivališta / boravišta do mjesta rada udaljenost iznosi od 10,00 km do granica administrativnog područja grada Samobora – utvrđuje se naknada troškova prijevoza u iznosu od 80,00 eur neto.

Zaposlenici koji imaju prebivalište/boravište izvan administrativnog područja grada Samobora ostvaruju pravo na naknadu troškova prijevoza u visini cijene javnog prijevoza koja je najpovoljnija za poslodavca.

Zaposlenici su dužni dati izjavu poslodavcu o prebivalištu/boravištu. O promjeni okolnosti dužni su obavijestiti poslodavca u roku od 8 dana od nastanka promjene.

Zaposlenik ne ostvaruje pravo na naknadu troškova prijevoza na posao i s posla ako izostane s posla cijeli mjesec bez obzira na razlog izostanka (godišnji odmor, plaćeni dopust, neplaćeni dopust, bolovanje i sl.).

Udaljenost se u smislu ovoga članka utvrđuje na temelju kartografske podloge Google Maps putem stranice <https://www.google.com/maps>, i to kao najkraća automobilska ruta sa suvremenim kolničkim zastorom (asfaltom), a u slučaju udaljenosti manje od 2,5 km udaljenost se utvrđuje kao pješačka ruta sa suvremenom pješačkom stazom koja omogućuje sigurno kretanje pješaka.“

Ovaj Pravilnik stupa na snagu danom donošenja i danom objave na oglasnoj ploči Gradske knjižnice Samobor

**PREDSJEDNICA UPRAVNOG VIJEĆA**

**Blaženka Mavrić Vadlja**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ove IV izmjene i dopune Pravilnik o radu GKS objavljene su dana 24.2.2025. godine na oglasnoj ploči Knjižnice i stupaju je na snagu odmah..

**RAVNATELJICA**

**Mirjana Dimnjaković**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**